CELEX: 52013PC0174
Language: fi
Date: 2013-04-03
Title: Ehdotus EUROOPAN PARLAMENTIN JA NEUVOSTON ASETUS Euroopan meriturvallisuusviraston toiminnan monivuotisesta rahoituksesta alusten aiheuttaman pilaantumisen sekä öljyn- ja kaasunporauslaitteistojen aiheuttaman meren pilaantumisen torjunnan alalla

|
			
		
		
		52013PC0174
		
			Ehdotus EUROOPAN PARLAMENTIN JA NEUVOSTON ASETUS Euroopan meriturvallisuusviraston toiminnan monivuotisesta rahoituksesta alusten aiheuttaman pilaantumisen sekä öljyn- ja kaasunporauslaitteistojen aiheuttaman meren pilaantumisen torjunnan alalla /* COM/2013/0174 final - 2013/0092 (COD) */
			
				
		
		
			
			   	PERUSTELUT
1.
EHDOTUKSEN TAVOITE
Vuonna 2002 perustetulle Euroopan
meriturvallisuusvirastolle[1], jäljempänä ’virasto’ tai ’EMSA’, osoitettiin meren pilaantumisen
torjuntaa koskevia tehtäviä vuonna 2004[2]. Koska
virastolla on pitkäaikainen vastuu pilaantumisen torjunnasta, siihen liittyvien
tehtävien tehokas ja perusteellinen suorittaminen edellyttää asianmukaisen
rahoituksen varmistamista monivuotisen sitoumuksen pohjalta. Sen vuoksi vuonna
2006 unionin lainsäätäjä vahvisti vuosia 2007–2013 koskevan monivuotisen
rahoituksen[3] toimille, joita virasto toteuttaa alusten aiheuttaman pilaantumisen
torjunnan alalla. Tällä lainsäädäntöehdotuksella pyritään uudistamaan
monivuotinen rahoitus vuosiksi 2014–2020 uuden rahoituskehyksen[4] mukaisesti.
2.
EHDOTETUN TOIMENPITEEN PERUSTELUT
2.1. Tausta
Erika-öljysäiliöalukselle joulukuussa 1999
tapahtunut laaja merionnettomuus aiheutti merkittävän öljyvuodon, mikä johti
viraston perustamiseen vuonna 2002. Prestige-öljysäiliöalukselle marraskuussa
2002 tapahtuneen onnettomuuden aiheuttamaan öljyvuotoon liittyen virastolle
osoitettiin erityistehtäviä ja -velvoitteita alusten aiheuttaman pilaantumisen
torjunnan alalla. Virasto hyväksyi lokakuussa 2004 öljyvahinkojen
torjuntavalmiutta ja torjuntaa koskevan toimintasuunnitelman, jäljempänä ’öljyn
toimintasuunnitelma’. Kesäkuussa 2007 hyväksyttiin vaarallisten ja haitallisten
aineiden aiheuttaman pilaantumisen torjuntavalmiutta ja torjuntaa koskeva
toimintasuunnitelma, jäljempänä ’HSN-toimintasuunnitelma’[5] EMSAn
hallintoneuvosto päivittää molempia toimintasuunnitelmia viraston vuotuisissa
työohjelmissa.
Hallintoneuvosto vahvisti maaliskuussa 2010
viisivuotisen strategian[6], johon sisältyy kaksi alusten aiheuttaman pilaantumisen torjunnan
kannalta merkittävää teemaa. Teema 8 koskee EMSAn asemaa alusten laittomien
päästöjen torjunnassa (täytäntöönpanokysymykset, CleanSeaNet-järjestelmän
parantaminen sisällyttämällä siihen alusten sijaintia koskevat tiedot). Teema
12 koskee puolestaan meren pilaantumisen torjuntavalmiutta ja torjuntaa.
Komissio ehdotti EMSA-asetuksen muuttamista
lokakuussa 2010. Muutoksen tarkoituksena oli mm. laajentaa pilaantumisen
torjuntatoimet koskemaan myös öljyn- ja kaasunporauslautoilla tapahtuvia
onnettomuuksia.[7] Lisäksi ehdotetaan pilaantumisen torjuntatoimien kaltaisen EMSAn avun
ulottamista koskemaan EU:n naapurimaita. Euroopan parlamentti ja neuvosto
pääsivät huhtikuussa 2012 ehdotuksesta yhteisymmärrykseen, ja tammikuussa 2013
hyväksyttiin asetus[8], jossa edellä tarkoitetut säännösehdotukset vahvistettiin. 
2.2. EMSAn nykyiset tehtävät
pilaantumisen torjunnan alalla
Asetuksen (EY) N:o 2038/2006 sekä alusten
aiheuttamasta ympäristön pilaantumisesta annetun direktiivin 2005/35/EY[9] mukaisesti viraston kolme tärkeintä tehtävää alusten aiheuttaman
pilaantumisen torjunnan alalla ovat seuraavat:
a) Operatiivinen apu jäsenvaltioille 
Virasto pitää yllä valmiustilassa olevien
öljyntorjunta-alusten verkostoa täydentäen näin jäsenvaltioiden
torjuntavalmiuksia vuototilanteissa. Se myös tarjoaa satelliittipalvelua
öljyvuotojen havaitsemista ja seurantaa varten (CleanSeaNet) ja välittää tietoa
kemikaalivuodoista MAR-ICE-verkoston välityksellä. Asianomaiset rannikkovaltiot
voivat pyytää apuun öljyntorjunta-aluksia unionin pelastuspalvelumekanismilla[10]. Säännöllinen osallistuminen kansallisiin ja alueellisiin
operaatioihin varmistaa sujuvan yhdentymisen jäsenvaltioiden
torjuntamekanismeihin. 
b) Yhteistyö ja koordinaatio
Virasto tekee pilaantumisen torjunnan alalla
yhteistyötä jäsenvaltioiden asiantuntijoiden kanssa sekä voimassa olevien
alueellisten sopimusten ja Kansainvälisen merenkulkujärjestön (IMO) kanssa.
c) Informaatio
Virasto kerää, analysoi ja levittää tietoa
meren pilaantumisen torjuntaan liittyvistä parhaista käytänteistä, tekniikoista
ja innovaatioista.
 Yhteenveto saavutuksista (2007 – syyskuu 2012) 
 Jäljempänä esitetään nykyisen monivuotisen rahoituskehyksen mukaisesti käyttöön saadut merkittävimmät EMSAn meren pilaantumisen torjuntavalmiutta ja torjuntaa koskevat palvelut sekä niihin liittyvät saavutukset. 
 Valmiustilassa olevien öljyntorjunta-alusten verkosto 
 Tällä hetkellä on voimassa 16 sopimusta, jotka kattavat kaikki Euroopan unionin merialueet. Yhtäaikaisesti voidaan ottaa käyttöön 24 tunnissa 18 alusta, joista kuhunkin voidaan varastoida kerättyä öljyä keskimäärin noin 3 500 m3. || EMSAn alukset ovat osallistuneet 36 kansainväliseen (rajatylittävään) operaatioon vuodesta 2007 alkaen. Operaatioihin osallistuminen helpottaa EMSAn palvelujen yhdentämistä jäsenvaltioiden torjuntamekanismeihin. 
 CleanSeaNet 
 Yli 12 000 satelliittikuvaa on toimitettu huhtikuussa 2007 tapahtuneen palvelun käynnistämisen jälkeen eli keskimäärin yli 2 000 kuvaa vuodessa. || Valvonta on kohdistunut yli 1 000 miljoonan km2:n suuruiseen alaan. || Jäsenvaltiot ovat havainneet noin 200 laitonta päästöä vuodessa ”paikalla tapahtuvan” valvonnan ansiosta. 
 Onnettomuuksien torjunta 
 EMSAn tarjoamia pilaantumisen torjuntapalveluja on käytetty yhteensä 25 tapauksessa vuodesta 2007 alkaen. Asianomaisille rannikkovaltioille annettuun hätäapuun ovat kuuluneet mm. seuraavat: torjunta-alukset, satelliittikuvat, MAR-ICE-verkoston aktivointi, ja paikan päällä annettava asiantuntija-apu. || Hätäapuun kuului neljän torjunta-aluksen mobilisointi Euroopassa. || Yksi esimerkki annetusta hätäavusta on Yhdysvalloille annettu laiteavustuspaketti Deepwater Horizon -onnettomuuden aikana. 
 Parhaat käytänteet: kehitys ja edistäminen 
 EMSA on toiminut 20 asiantuntijakokouksen ja työpajan isäntänä (näihin ei ole laskettu mukaan jäsenvaltioiden turvapäälliköille annettua CleanSeaNet-järjestelmää koskevaa koulutusta ja/tai verkostoon kuuluvien alusten käyttäjien kanssa pidettyjä kokouksia). || Seitsemän inventaariota on julkaistu jäsenvaltioiden torjuntavalmiuksia ja torjuntaa koskevista eri näkökohdista. || EMSA on hallinnoinut virkamiesten vaihto-ohjelmaa (EMPOLLEX), jonka kautta jäsenvaltioiden välillä on tehty 21 asiantuntijavaihtoa kesäkuussa 2008 tapahtuneesta ohjelman käynnistymisestä alkaen. || EMSA on kehittänyt torjuntavälineen, joka auttaa dispergointiaineen käyttöä koskevan päätöksen tekemistä onnettomuuden aikana. EMSA on tarvittaessa koordinoinut erityisiä tutkimuksia (esim. purkupaikkoja koskeva tutkimus, turvallisia rakenteita koskeva tutkimus: aluksi koskevien vaatimuksen kehittäminen niiden käyttämiseksi vaarallisissa olosuhteissa). 
2.3. Uudet tehtävät
Kuten edellä todetaan, perustamisasetuksen
muutosten tultua voimaan tammikuussa 2013 EMSAlle osoitettiin seuraavat uudet
tehtävät pilaantumisen torjunnan alalla:
a) Alusten aiheuttamaan pilaantumiseen
liittyvät EMSAn torjuntatoimet laajennetaan koskemaan myös öljyn- ja
kaasunporauslaitteistojen aiheuttamaa meren pilaantumista.
b) EMSAn CleanSeaNet-järjestelmällä aletaan
seurata myös öljyn- ja kaasunporauslaitteistojen aiheuttaman meren
pilaantumisen laajuutta ja ympäristövaikutuksia.
c) Toimet koskevat vastedes jäsenvaltioiden ja
liittymisneuvotteluja käyvien maiden lisäksi myös Euroopan
naapuruuskumppanuuden piiriin kuuluvia maita ja satamavaltioiden suorittamia
tarkastuksia koskevaan Pariisin yhteisymmärryspöytäkirjaan osallistuvia maita.
Näin ollen EMSAn aluksia voidaan käyttää kaikkialla unionin merialueilla.
Komissio ehdottaa, että osoitetut varat
koskisivat ainoastaan kahta ensimmäistä uutta tehtävää ja että alkurahoitus käytettäisiin
uusien tehtävien kehittämisen käynnistämiseen. Alkurahoitus ei koskisi olemassa
olevia tehtäviä. Kolmas uusi tehtävä rahoitettaisiin laajennuspolitiikan ja
Euroopan naapuruuspolitiikan piiriin kuuluvia maita koskevista nykyisistä
EU-ohjelmista (Välimeren aluetta koskeva SAFEMED-ohjelma ja Mustanmeren aluetta
koskevan TRACECA-aloitteen mukaiset ohjelmat). Ohjelman hallinnoinnin ja
talousarvion kannalta pidetään soveltuvampana rahoittaa tämä uusi tehtävä EU:n
näille mailla antaman tuen nykyisestä kehyksestä. 
2.4. EMSAn nykyisten pilaantumisen
torjuntatoimien arviointi
Asetuksen (EY) N:o 1406/2002 mukaisesti
virasto on laatinut kunkin vuoden 31. tammikuuta mennessä kertomuksia
toimintasuunnitelmien rahoituksen toteutuksesta vuoteen 2012 asti. Kertomukset
ovat saatavilla viraston verkkosivustolla. Vuodesta 2013 alkaen raportointi
siirretään osaksi viraston vuotuista toimintakertomusta.
Lisäksi komissio laati toukokuussa 2011
kertomuksen asetuksen (EY) N:o 2038/2006[11]
täytäntöönpanosta. Kertomuksen pohjana on käytetty kattavasti EMSAn
hallintoneuvoston vahvistamaa virastolta saatua aineistoa, kuten sidosryhmien
konsultaatiota ja yksityiskohtaisia suunnitelmia[12]. Viraston
toimintaa valvovat ja seuraavat EMSAn hallintoneuvosto (erityisesti
työohjelman, talousarvion ja vuosikertomuksen laatimisen kautta), tilintarkastustuomioistuin
ja budjettivallan käyttäjä (vastuuvapausmenettelyn kautta).
Näistä arviointitoimista voidaan tehdä
seuraavat kaksi merkittävintä päätelmää: 
1) pilaantumisen torjunnalle on varattu
talousarviossa riittävästi varoja, ja 
2) rahoitettavat toimenpiteet ovat
kustannustehokkaita, antavat lisäarvoa ja niitä hallinnoidaan asianmukaisesti.
2.5. Ehdotettujen toimien
ennakkoarviointi
Ehdotuksesta tehty ennakkoarviointi on
oheistettu tähän ehdotukseen (asiakirja SEC(2013)xxx). Siinä vahvistetaan monivuotisten
rahoituspuitteiden käyttökelpoisuus ja tehokkuus sekä määritetään osoitettava
varat.
3.           Ehdotukseen
liittyvät oikeudelliset näkökohdat
3.1.        Oikeusperusta
Ehdotuksen oikeusperusta on Euroopan unionin
toiminnasta tehdyn sopimuksen 100 artiklan 2 kohta, joka oli myös asetuksen
(EY) N:o 2038/2006 oikeusperusta perussopimuksen edellisen toisinnon nojalla.
3.2.        Toissijaisuus- ja
suhteellisuusperiaatteet
Toissijaisuus- ja suhteellisuusperiaatteita
noudatetaan täysin, sillä viraston toiminta luo alusten ja porauslaitteistojen
aiheuttaman pilaantumisen eriytetylle torjuntajärjestelmälle eurooppalaisen
tason. Useimmat toimet toteutetaan asianomaisten rannikkovaltioiden pyynnöstä.
EU on liittynyt seuraaviin alueellisiin järjestöihin, mikä saattaa kuvastaa aluetasolla
tehtävää tiivistä koordinaatiota: 
·                        
Itämeren alueen merellisen ympäristön suojelua
koskeva yleissopimus (vuonna 1992 tarkistettu Helsingin yleissopimus) 
·                        
Yleissopimus Välimeren merellisen ympäristön ja
rannikkoalueiden suojelemisesta (Barcelonan yleissopimus) ja sen useat
pöytäkirjat 
·                        
Sopimus öljyn ja muiden vaarallisten aineiden
aiheuttaman Pohjanmeren pilaantumisen torjuntayhteistyöstä (Bonnin sopimus) 
·                        
Yleissopimus Koillis-Atlantin merellisen ympäristön
suojelusta (OSPAR-yleissopimus) 
·                        
Yhteistyösopimus Koillis-Atlantin rannikkojen ja
vesien suojelemisesta pilaantumiselta (Lissabonin sopimus) ja sen
lisäpöytäkirja, joka ei ole vielä tullut voimaan. 
Unioni neuvottelee myös liittymisestä
Mustanmeren suojelemisesta pilaantumiselta tehtyyn yleissopimukseen (Bukarestin
yleissopimus).
3.3.        Sääntelytavan valinta
Asetus on parhaiten soveltuva sääntelytapa
monivuotisten rahoituspuitteiden vahvistamiseen. Sääntelytapa valittiin jo
vuonna 2006.
4.           Talousarviovaikutukset
Edellä sanotun perusteella komissio ehdottaa,
että unionin talousarvioon lisätään jälleen monivuotinen määräraha 1 päivän
tammikuuta 2014 ja 31 päivän joulukuuta 2020 väliseksi ajaksi, mikä vastaa
uusien monivuotisten rahoituspuitteiden voimassaoloaikaa. Kesäkuussa 2011
annetun komission tiedonantopaketin ”Eurooppa 2020 -strategiaa tukeva
tiedonanto” mukaisesti ja nykykäytäntöä noudattaen kyseiset varat olisi
otettava otsakkeesta I ”älykäs ja osallistava kasvu”. Näin ollen komissio
ehdottaa, että viitekaudeksi osoitetaan 160,5 miljoonaa euroa. Lisätietoja on
oheisessa säädökseen liittyvässä rahoitusselvityksessä ja ennakkoarvioinnissa.
Budjettivallan käyttäjän olisi hyväksyttävä vuotuiset määrät
talousarviomenettelyä noudattaen.
5.           Ehdotuksen
sisältö
Ehdotuksen rakenne muistuttaa läheisesti
asetusta (EY) N:o 2038/2006 siihen tehtyine tarvittavine mukautuksineen. Siinä
on seuraavat kahdeksan artiklaa:
·                        
1 artikla: Kohde
·                        
2 artikla: Määritelmät
·                        
3 artikla: Soveltamisala
·                        
4 artikla: Unionin rahoitus
·                        
5 artikla: Nykyisten valmiuksien seuranta
·                        
6 artikla: Unionin taloudellisten etujen
suojaaminen
·                        
7 artikla: Väliarviointi
·                        
8 artikla: Voimaantulo
2013/0092 (COD)
Ehdotus
EUROOPAN PARLAMENTIN JA NEUVOSTON ASETUS
Euroopan meriturvallisuusviraston toiminnan
monivuotisesta rahoituksesta alusten aiheuttaman pilaantumisen sekä öljyn- ja
kaasunporauslaitteistojen aiheuttaman meren pilaantumisen torjunnan alalla
(ETA:n kannalta merkityksellinen teksti)
EUROOPAN PARLAMENTTI JA EUROOPAN
UNIONIN NEUVOSTO, jotka
ottavat huomioon Euroopan unionin toiminnasta
tehdyn sopimuksen ja erityisesti sen 100 artiklan 2 kohdan,
ottavat huomioon Euroopan komission
ehdotuksen,
sen jälkeen kun ehdotus on toimitettu
kansallisille parlamenteille,
ottavat huomioon Euroopan talous- ja
sosiaalikomitean lausunnon[13],
ottavat huomioon alueiden komitean lausunnon[14],
noudattavat tavallista lainsäätämisjärjestystä[15],
sekä katsovat seuraavaa:
(1)       Euroopan
meriturvallisuusvirasto, jäljempänä ’virasto, perustettiin 27 päivänä kesäkuuta
2002 annetulla Euroopan parlamentin ja neuvoston asetuksella (EY) N:o 1406/2002[16] varmistamaan meriturvallisuuden ja alusten aiheuttaman pilaantumisen
ehkäisyn korkea, yhdenmukainen ja tuloksellinen taso.
(2)       Maaliskuun 31 päivänä 2004
annetulla Euroopan parlamentin ja neuvoston asetuksella (EY) N:o 724/2004[17], jolla muutetaan asetusta (EY) N:o 1406/2002, virastolle osoitetaan
uusia tehtäviä alusten aiheuttaman pilaantumisen ehkäisyn ja torjunnan alalla
Euroopan vesillä tapahtuneiden onnettomuuksien, erityisesti Erika- ja
Prestige-säiliöalusten onnettomuuksien johdosta.
(3)       Asetuksen (EY) N:o 1406/2002
muuttamisesta 15 päivänä tammikuuta 2013 annetulla Euroopan parlamentin ja
neuvoston asetuksella (EU) N:o 100/2013[18]
virastolle osoitetaan tehtäviä öljyn- ja kaasunporauslaitteistojen aiheuttaman
meren pilaantumisen torjumiseksi ja viraston palvelut ulotetaan koskemaan
laajentumispolitiikan ja Euroopan naapuruuspolitiikan piiriin kuuluvia maita.
(4)       Joulukuun 18 päivänä 2006
annetussa Euroopan parlamentin ja neuvoston asetuksessa (EY) N:o 2038/2006[19] vahvistetaan monivuotinen rahoitus Euroopan meriturvallisuusviraston
toiminnalle alusten aiheuttaman pilaantumisen torjunnan alalla, ja sen
voimassaolo päättyy 31 päivänä joulukuuta 2013.
(5)       Alusten aiheuttaman
pilaantumisen ehkäisyyn ja torjuntaan liittyvien tehtävien suorittamiseksi
viraston hallintoneuvosto hyväksyi 22 päivänä lokakuuta 2004 öljyvahinkojen
torjuntavalmiutta ja torjuntaa koskevan toimintasuunnitelman, jossa määritetään
viraston öljyntorjuntatoimet ja jonka tavoitteena on viraston käytettävissä
olevien rahoitusvarojen optimaalinen käyttö. Hallintoneuvosto hyväksyi 12
päivänä kesäkuuta 2007 vaarallisten ja haitallisten aineiden aiheuttaman
pilaantumisen torjuntavalmiutta ja torjuntaa koskevan toimintasuunnitelman.
Asetuksen (EY) N:o 1406/2002 15 artiklan mukaisesti molemmat toimintasuunnitelmat
päivitetään vuosittain viraston vuotuisessa työohjelmassa.
(6)       Toimintasuunnitelmassa
eritelty pilaantumisen torjuntatoimi liittyy informaation, yhteistyön ja
koordinoinnin alalla toteutettaviin toimiin ja ennen kaikkea operatiiviseen apuun,
jossa asianomaisten valtioiden käyttöön annetaan pyydettäessä lisää
pilaantumisentorjunta-aluksia ehkäisemään öljyn aiheuttamaa pilaantumista sekä
muuntyyppistä, kuten vaarallisten ja haitallisten aineiden aiheuttamaa
pilaantumista. Viraston olisi kiinnitettävä erityistä huomiota herkimmiksi
katsottuihin alueisiin, sanotun kuitenkaan rajoittamatta avun antamista muille
sitä tarvitseville alueille.
(7)       Viraston tällä alalla
toteuttamat toimet eivät saisi vapauttaa rannikkovaltioita niiden vastuusta
ylläpitää asianmukaisia pilaantumisentorjuntamekanismeja, ja niissä olisi
noudatettava meren pilaantumistapahtumissa annettavaa keskinäistä apua koskevia
nykyisiä yhteistyöjärjestelyjä. Unioni on liittynyt useisiin alueellisiin
järjestöihin ja valmistelee muihin alueellisiin järjestöihin liittymistä.
(8)       Viraston toimia olisi
koordinoitava sellaisten kahdenvälisten ja alueellisten sopimusten mukaisten
toimien kanssa, joihin unioni on liittynyt. Meren pilaantumistapahtumassa
viraston olisi annettava apua asianomaiselle valtiolle tai asianomaisille
valtioille, jonka tai joiden alaisuudessa puhdistustoimet toteutetaan.
(9)       Virastolla olisi oltava
aktiivinen rooli valvontaan, pilaantumisen varhaiseen havaitsemiseen sekä
pilaantumisesta vastuussa olevien alusten tai öljyn- ja
kaasunporauslaitteistojen tunnistamisessa tarvittavan satelliittikuvapalvelun
ylläpitämisessä ja kehittämisessä. Tämä järjestelmä parantaisi tietojen
saatavuutta ja tehostaisi pilaantumisen torjuntaa.
(10)     Viraston asianomaisille
valtioille antamat täydentävät keinot olisi annettava käyttöön 8 päivänä
marraskuuta 2007 annetulla neuvoston päätöksellä 2007/779/EY, Euratom[20] perustetulla unionin pelastuspalvelumekanismilla.
(11)     Jotta varmistettaisiin
perusteellinen toteutus, virastolle olisi perustettava elinkelpoinen ja
kustannustehokas järjestelmä rahoittamaan erityisesti sen asianomaisille
valtioille antamaa operatiivista apua.
(12)     Sen vuoksi olisi varmistettava
virastolle pilaantumisen torjunnan alalla osoitettujen tehtävien ja muiden
niihin liittyvien toimien rahoitus monivuotisen sitoumuksen pohjalta.
Budjettivallan käyttäjän olisi määritettävä unionin rahoitusosuuden
vuosittaiset määrät vuotuista talousarviomenettelyä noudattaen.
(13)     Pilaantumisen torjunnan
rahoitukseen sidottavien määrien olisi katettava 1 päivän tammikuuta 2014 ja 31
päivän joulukuuta 2020 välinen aika uuden monivuotisen rahoituskehyksen
mukaisesti. Sen vuoksi olisi vahvistettava kyseisen ajan kattava määräraha.
(14)     Viraston antama apu
laajentumispolitiikan ja Euroopan naapuruuspolitiikan piiriin kuuluville maille
olisi rahoitettava nykyisistä näitä maita koskevista unionin ohjelmista, joten
tämän rahoituksen ei tulisi olla osa näitä monivuotisia rahoituspuitteita.
(15)     Jotta sitoumukset
jakautuisivat optimaalisesti ja jotta otettaisiin huomioon mahdolliset
muutokset alusten aiheuttaman pilaantumisen torjuntatoimissa, on tarpeen
varmistaa, että erityisiä toimintatarpeita seurataan jatkuvasti niin, että
vuosittaisiin rahoitussitoumuksiin voidaan tehdä mukautuksia.
(16)     Asetuksen (EY) N:o 1406/2002
muuttamisesta annetun asetuksen (EU) N:o 100/2013 mukaisesti viraston olisi
vuosikertomuksessaan raportoitava monivuotisten rahoituspuitteiden
toteutumisesta,
OVAT HYVÄKSYNEET TÄMÄN ASETUKSEN:
1 artikla
Kohde
Tässä asetuksessa vahvistetaan Euroopan
meriturvallisuusviraston talousarvioon myönnettävää unionin rahoitusosuutta
koskevat yksityiskohtaiset järjestelyt niiden tehtävien suorittamiseksi, jotka
on osoitettu virastolle alusten sekä öljyn- ja kaasunporauslaitteistojen
aiheuttaman pilaantumisen torjunnan alalla asetuksen (EY) N:o 1406/2002 1 ja 2
artiklan nojalla.
2 artikla
Määritelmät
Tässä asetuksessa tarkoitetaan
a) ’öljyllä’ vuonna 1990 tehdyssä
kansainvälisessä yleissopimuksessa öljyvahinkojen torjuntavalmiudesta,
torjumisesta ja torjuntayhteistyöstä määritettyä mineraaliöljyä sen kaikissa
muodoissa, mukaan lukien raakaöljy, polttoöljy, liete, jäteöljy sekä jalostetut
tuotteet;
b) ’vaarallisilla ja haitallisilla aineilla’
kaikkia sellaisia vuonna 2000 tehdyssä vaarallisten ja haitallisten aineiden
aiheuttaman pilaantumisen torjuntavalmiutta, torjuntaa ja torjuntayhteistyötä
koskevassa pöytäkirjassa määritettyjä muita aineita kuin öljyä, jotka
meriympäristöön joutuessaan todennäköisesti aiheuttavat vaaraa ihmisten
terveydelle, vahingoittavat elollisia luonnonvaroja ja meren eliöstöä, pilaavat
maisemaa tai aiheuttavat häiriötä muulle lailliselle meren käytölle.
3 artikla
Soveltamisala
Virastolle myönnetään 1 artiklassa tarkoitettu
unionin rahoitusosuus, jolla rahoitetaan alusten aiheuttaman pilaantumisen
torjunnan sekä öljyn- ja kaasunporauslaitteistojen aiheuttaman meren
pilaantumisen torjunnan alalla toimia, kuten öljyvahinkojen torjuntavalmiutta
ja torjuntaa koskevassa toimintasuunnitelmassa sekä vaarallisten ja
haitallisten aineiden aiheuttaman pilaantumisen torjuntavalmiutta ja torjuntaa
koskevassa toimintasuunnitelmassa mainittuja toimia, jotka liittyvät
erityisesti
a) informaatioon ja joissa kerätään,
analysoidaan ja levitetään parhaita toimintatapoja, tekniikoita ja innovaatioita,
kuten säiliöiden tyhjentämisen seurantaan sekä porauslaittojen toiminnallisten
päästöjen ja onnettomuuspäästöjen seurantaan tarkoitetut välineet;
b) yhteistyöhön ja koordinaatioon ja joissa
jäsenvaltioille ja komissiolle tarjotaan teknistä ja tieteellistä apua EU:n
pelastuspalvelumekanismin, Kansainvälisen merenkulkujärjestön ja
asiaankuuluvien alueellisten sopimusten mukaisten asiaankuuluvien toimien
puitteissa;
c) operatiiviseen apuun ja joissa tuetaan
pyynnöstä asianomaisten valtioiden toteuttamia pilaantumisen torjuntatoimia
täydentävillä keinoilla, kuten pilaantumisen torjuntaan käytettävillä
valmiusaluksilla, satelliittikuvilla ja laitteilla, silloin kun on kyse alusten
vahingossa tai tahallaan aiheuttamasta pilaantumisesta tai öljyn- ja kaasunporauslauttojen
aiheuttamasta meren pilaantumisesta.
4 artikla
Unionin rahoitus
Edellä 3 artiklassa tarkoitettujen tehtävien
suorittamista koskeva määräraha on käypänä hintana ilmaistuna
160 500 000 euroa 1 päivän tammikuuta 2014 ja 31 päivän joulukuuta
2020 välisenä aikana.
Budjettivallan käyttäjä päättää vuotuisista
määrärahoista rahoituskehyksen rajoissa. Tässä yhteydessä on jäsenvaltioille
varmistettava 3 artiklan c kohdan mukaiseen operatiiviseen apuun tarvittava
rahoitus.
5 artikla
Nykyisten valmiuksien seuranta
Jotta voidaan määritellä vaatimukset, joita
noudatetaan viraston antamassa operatiivisessa avussa, kuten pilaantumisen
torjunnassa käytettävien lisäalusten antamisessa käyttöön, viraston on
laadittava säännöllisin väliajoin luettelo julkisista ja soveltuvin osin
yksityisistä pilaantumisentorjuntamekanismeista ja niihin liittyvistä
torjuntavalmiuksista unionin eri alueilla.
Jäsenvaltioiden on annettava virastolle
tarvittavat tiedot tämän luettelon laatimiseksi. 
Viraston hallintoneuvoston on otettava tämä
luettelo huomioon ennen kuin se tekee päätöksen pilaantumisen torjuntaan
tähtäävistä toimistaan vuotuisen työohjelman mukaisesti. 
6 artikla
Unionin taloudellisten etujen suojaaminen
1. Komissio ja virasto varmistavat tämän
asetuksen mukaisesti rahoitettavia toimia toteutettaessa, että unionin
taloudellisia etuja suojataan petoksia, lahjontaa ja muuta laitonta toimintaa
ehkäisevillä toimenpiteillä, tehokkailla tarkastuksilla ja perusteettomasti
maksettujen määrien takaisinperinnällä ja, jos väärinkäytöksiä havaitaan,
tehokkailla, oikeasuhteisilla ja varoittavilla seuraamuksilla neuvoston
asetusten (EY, Euratom) N:o 2988/95[21] ja
(Euratom, EY) N:o 2185/96[22] sekä Euroopan parlamentin ja neuvoston asetuksen (EY) N:o 1073/1999[23] mukaisesti.
2. Tämän asetuksen mukaisia unionin toimia
rahoitettaessa pidetään asetuksen (EY, Euratom) N:o 2988/95 1 artiklan 2
kohdassa tarkoitettuna väärinkäytöksenä jokaista unionin oikeuden säännöksen
tai määräyksen taikka sopimusvelvoitteiden rikkomista, joka johtuu talouden
toimijan teosta tai laiminlyönnistä ja jonka tuloksena on tai voi olla
perusteettomasta menosta aiheutuva vahinko Euroopan unionin yleiselle
talousarviolle tai sen hallinnoimille talousarvioille.
3. Komissio ja virasto varmistavat kumpikin
toimivaltansa puitteissa, että rahoitettaessa unionin toimia tämän asetuksen
mukaisesti rahalle saadaan mahdollisimman hyvä vastine.
7 artikla
Väliarviointi
Komissio antaa viraston antamien tietojen
pohjalta Euroopan parlamentille ja neuvostolle kertomuksen tämän asetuksen
täytäntöönpanosta viimeistään 31 päivänä joulukuuta 2017. Kertomuksessa, jonka
laatiminen ei vaikuta viraston hallintoneuvoston asemaan, esitetään tulokset 4
artiklassa tarkoitetun unionin rahoitusosuuden käytöstä 1 päivän tammikuuta
2014 ja 31 päivän joulukuuta 2016 välisen ajanjakson kattavien sitoumusten ja
menojen osalta.
Tämän kertomuksen perusteella komissio voi
tarvittaessa ehdottaa muutoksia tähän asetukseen varsinkin tieteellisen
edistyksen huomioon ottamiseksi alusten aiheuttaman pilaantumisen sekä öljyn-
ja kaasunporauslaitteistojen aiheuttaman meren pilaantumisen torjunnan alalla,
erityisesti kun kyseessä on vaarallisten ja haitallisten aineiden aiheuttama
pilaantuminen.
8 artikla
Voimaantulo
Tämä asetus tulee voimaan
kahdentenakymmenentenä päivänä sen jälkeen, kun se on julkaistu Euroopan
unionin virallisessa lehdessä.
Tämä
asetus on kaikilta osiltaan velvoittava, ja sitä sovelletaan sellaisenaan
kaikissa jäsenvaltioissa.
Tehty Brysselissä
Euroopan parlamentin puolesta                    Neuvoston
puolesta
Puhemies                                                       Puheenjohtaja
[…]                                                                […]
SÄÄDÖSEHDOTUKSEEN LIITTYVÄ
RAHOITUSSELVITYS
1.           PERUSTIEDOT EHDOTUKSESTA/ALOITTEESTA
1.1.        Ehdotuksen/aloitteen nimi 
Ehdotus
Euroopan parlamentin ja neuvoston asetukseksi Euroopan meriturvallisuusviraston
toiminnan monivuotisesta rahoituksesta alusten aiheuttaman pilaantumisen sekä
öljyn- ja kaasunporauslaitteistojen aiheuttaman meren pilaantumisen torjumisen
alalla
1.2.        Toimintalohko(t)
toimintoperusteisessa johtamis- ja budjetointijärjestelmässä (ABM/ABB)[24]
06:
Energia ja liikenne
0602:
Maa-, lento- ja meriliikennepolitiikka
060203:
Euroopan meriturvallisuusvirasto
06020302:
Euroopan meriturvallisuusvirasto – Saastumisen torjuntatoimet
Alusten
aiheuttaman pilaantumisen sekä öljyn- ja kaasunporauslaitteistojen aiheuttaman
meren pilaantumisen torjuntaa koskevien säännösten täytäntöönpano
1.3.        Ehdotuksen/aloitteen luonne

x Ehdotus/aloite
liittyy uuteen toimeen. 
¨ Ehdotus/aloite
liittyy uuteen toimeen, joka perustuu pilottihankkeeseen tai
valmistelutoimeen[25]. 
¨ Ehdotus/aloite liittyy käynnissä olevan toimen jatkamiseen. 
¨ Ehdotus/aloite
liittyy toimeen, joka on suunnattu uudelleen. 
1.4.        Tavoitteet
1.4.1.     Komission monivuotinen
strateginen tavoite (monivuotiset strategiset tavoitteet), jonka (joiden)
saavuttamista ehdotus/aloite tukee 
Tavoitteet/EU:n
lisäarvo Eurooppa 2020 -strategian mukaisesti: 
Virasto
edistää turvallista ja kestävää meriliikennettä, josta EU:n talous ja EU:n
kansalaiset hyötyvät. Tämä noudattaa täysin Eurooppa 2020 -strategian kolmea
ensisijaista tavoitetta:
–
Älykäs kasvu: osaamiseen ja innovointiin perustuvan talouden kehittäminen.
Virasto edesauttaa mahdollisimman korkeiden teknisten normien kehittämistä
aluksia varten ja edistää siten osaamista ja innovointia.
–
Kestävä kasvu: resurssitehokkaamman, vihreämmän ja kilpailukykyisemmän talouden
edistäminen. Virasto edistää alusten aiheuttaman pilaantumisen ehkäisemistä ja
merien pilaantumisen torjuntatoimia eri aloilla. Meriliikenne vaikuttaa
lippulaivahankkeen ”Resurssitehokas Eurooppa” saavuttamiseen. Virasto myötävaikuttaa
alakohtaiseen täytäntöönpanoon.
–
Osallistava kasvu: sosiaalista ja alueellista yhteenkuuluvuutta lisäävän
korkean työllisyyden talouden edistäminen. Saarten ja syrjäisimpien alueiden
osalta meriliikenteellä on suuri merkitys alueellisen koheesion ja EU:hun
integroitumisen varmistamisessa. Virasto auttaa tekemään meriliikenteestä
EU:ssa turvallista, varmaa ja kestävää.
1.4.2.     Erityistavoite
(erityistavoitteet) sekä toiminto (toiminnot) toimintoperusteisessa johtamis-
ja budjetointijärjestelmässä 
Talousarvioala 06 02 Erityistavoite nro 3         Liikenneturvallisuuden
parantaminen
Toiminto (toiminnot) toimintoperusteisessa johtamis- ja
budjetointijärjestelmässä 06020302 Euroopan
meriturvallisuusvirasto
1.4.3.     Odotettavissa olevat tulokset
ja vaikutukset
Selvitys siitä, miten
ehdotuksella/aloitteella on tarkoitus vaikuttaa edunsaajien/kohderyhmän
tilanteeseen
Varmistetaan
monivuotinen rahoitus pilaantumisen torjunnan alalla toteutettaville viraston
toimille.
1.4.4.     Tulos- ja
vaikutusindikaattorit 
Selvitys siitä,
millaisin indikaattorein ehdotuksen/aloitteen toteuttamista seurataan
EMSA
on kehittänyt suorituskykyindikaattoreita, jotka julkaistaan sen vuotuisissa
työohjelmissa. Hallintoneuvosto seuraa niitä jatkuvasti. Viraston
vuosikertomukset ovat pääasiallinen seurantaväline.
1.5.        Ehdotuksen/aloitteen
perustelut 
1.5.1.     Tarpeet, joihin
ehdotuksella/aloitteella vastataan lyhyellä tai pitkällä aikavälillä 
EMSA
voi tehdä monivuotisia sopimuksia ja suorittaa tarvittavan
budjettisuunnittelun.
1.5.2.     EU:n osallistumisesta saatava
lisäarvo
EU:n
osallistumisesta säädetään EMSAn perustamisasetuksessa (EY) N:o 1406/2002,
sellaisena kuin se on muutettuna. Tämä ehdotus tuo lisäarvoa, sillä se parantaa
EU-rahoituksen suunnittelua ja käyttöä.
1.5.3.     Vastaavista toimista saadut
kokemukset
Vuonna
2008 tehty erityisesti EMSAa koskeva arviointi ja vuonna 2009 tehty EU:n
erillisvirastojen yleinen arviointi ovat molemmat osoittaneet viraston tuovan
lisäarvoa. 
Komissio
laati toukokuussa 2011 asetuksen (EY) N:o 2038/2006 8 artiklassa säädetyn
välikertomuksen KOM(2011)286.
Komission
sisäinen tarkastus tarkasti vuonna 2009 valmiustilassa olevien
öljyntorjunta-alusten verkoston.
1.5.4.     Yhteensopivuus muiden
kyseeseen tulevien välineiden kanssa ja mahdolliset synergiaedut
Ehdotus
on johdonmukainen EU:n meriturvallisuuspolitiikan ja -lainsäädännön kanssa ja
erityisesti EMSAn perustamisasetuksen (EU) N:o 100/2013 kanssa, jossa viraston
tehtäviä on tarkasteltu uudelleen. Ehdotus on jatkoa asetukselle (EY) N:o
2038/2006, jonka voimassaolo päättyy vuoden 2013 lopussa.
1.6.        Toiminnan ja sen
rahoitusvaikutusten kesto 
x Ehdotuksen/aloitteen mukaisen toiminnan kesto
on rajattu. 
–     
x Ehdotuksen/aloitteen mukainen toiminta alkaa 1.1.2014 ja päättyy
31.12.2020.
–     
x Rahoitusvaikutukset 2014–2020 (plus maksamattomat määrät)
o Ehdotuksen/aloitteen mukaisen toiminnan kestoa
ei ole rajattu.
1.7.        Hallinnointitapa
(hallinnointitavat)[26] 
¨ Komissio hallinnoi suoraan keskitetysti

x Välillinen keskitetty hallinnointi, jossa täytäntöönpanotehtäviä on siirretty
–     
¨  toimeenpanovirastoille 
–     
x yhteisöjen perustamille elimille[27] 
–     
¨  kansallisille julkisoikeudellisille elimille tai julkisen palvelun
tehtäviä hoitaville elimille 
–     
¨  henkilöille, joille on annettu tehtäväksi toteuttaa Euroopan
unionista tehdyn sopimuksen V osaston mukaisia erityistoimia ja jotka nimetään
varainhoitoasetuksen 49 artiklan mukaisessa perussäädöksessä 
¨ Hallinnointi yhteistyössä jäsenvaltioiden kanssa 
¨ Hajautettu hallinnointi yhteistyössä kolmansien maiden kanssa 
¨ Hallinnointi yhteistyössä kansainvälisten järjestöjen kanssa (tarkennettava)
2.           HALLINNOINTI 
2.1.        Seuranta- ja
raportointisäännöt 
Ilmoitetaan
sovellettavat aikavälit ja edellytykset
Kaikki
EU:n virastot toimivat tiukan seurantajärjestelmän alaisuudessa; seurantaan
osallistuvat kunkin viraston oma sisäinen tarkastus, komission sisäinen
tarkastus, hallintoneuvosto, komissio, tilintarkastustuomioistuin ja
budjettivallan käyttäjä. Tätä EMSAn perustamisasetuksessa säädettyä
järjestelmää sovelletaan edelleen.
2.2.        Hallinnointi- ja valvontajärjestelmä

2.2.1.     Todetut riskit 
Ei
ole.
2.2.2.     Valvontamenetelmä(t) 
Ei
sovelleta.
2.3.        Toimenpiteet petosten ja
sääntöjenvastaisuuksien ehkäisemiseksi 
Ilmoitetaan käytössä
olevat ja suunnitellut torjunta- ja suojatoimenpiteet
EMSAn
perustamisasetuksen 20 artiklan mukaisia petostentorjuntatoimenpiteitä
sovelletaan edelleen. Lisäksi ehdotuksessa on erityinen artikla unionin
rahoitusetujen suojaamisesta.
3.           EHDOTUKSEN/ALOITTEEN ARVIOIDUT
RAHOITUSVAIKUTUKSET 
3.1.        Kyseeseen tulevat
monivuotisen rahoituskehyksen otsakkeet ja menopuolen budjettikohdat 
·      Talousarviossa jo olevat budjettikohdat 
Monivuotisen rahoituskehyksen otsakkeiden ja
budjettikohtien mukaisessa järjestyksessä
 Monivuotisen rahoituskehyksen otsake || Budjettikohta || Menolaji || Rahoitusosuudet 
 Numero [Nimi………………………...……….] || JM/EI-JM ([28])   || EFTA-mailta[29]   || ehdokas-mailta[30]   || kolmansilta mailta || varainhoitoasetuksen 18 artiklan 1 kohdan aa alakohdassa tarkoitetut rahoitusosuudet 
 1a || 06.02.03.02 [Euroopan meriturvallisuusvirasto – Avustus osastoon 3 Saastumisen torjuntatoimet] || JM || KYLLÄ || EI || EI || EI 
3.2.        Arvioidut vaikutukset
menoihin 
3.2.1.     Yhteenveto arvioiduista
vaikutuksista menoihin 
milj. euroa (kolmen desimaalin tarkkuudella) käypinä
hintoina
 Seuraavan monivuotisen rahoituskehyksen otsake: || 1 || Älykäs ja osallistava kasvu || 
 || PO: MOVE ||   ||   || 2014 || 2015 || 2016 || 2017 || 2018 || 2019 || 2020 || YHTEENSÄ 
 ||  Toimintamäärärahat ||   ||   ||   ||   ||   ||   ||   ||   
 || Budjettikohdan numero 06.02.03.02 || Sitoumukset || (1) || 19,675 || 20,600 || 21,600 || 22,800 || 24,675 || 25,050 || 26,100 || 160,500 
 || Maksut || (2) || 19,926 || 22,239 || 23,318 || 20,245 || 23,268 || 23,833 || 25,175 || 158,004 
 || Tiettyjen toimintaohjelmien määrärahoista katettavat hallintomäärärahat[31]   ||   ||   ||   ||   ||   ||   ||   ||   
 || Budjettikohdan numero: ei saatavilla ||   || (3) || 0 || 0 || 0 || 0 || 0 || 0 || 0 || 0 
 || PO MOVE:n määrärahat YHTEENSÄ || Sitoumukset || = 1 + 3 || 19,675 || 20,600 || 21,600 || 22,800 || 24,675 || 25,050 || 26,100 || 160,500 
 || Maksut || = 2 + 3 || 19,926 || 22,239 || 23,318 || 20,245 || 23,268 || 23,833 || 25,175 || 158,004 
 ||  Toimintamäärärahat YHTEENSÄ || Sitoumukset || (4) || 19,675 || 20,600 || 21,600 || 22,800 || 24,675 || 25,050 || 26,100 || 160,500 
 || Maksut || (5) || 19,926 || 22,239 || 23,318 || 20,245 || 23,268 || 23,833 || 25,175 || 158,004 
 ||  Tiettyjen ohjelmien määrärahoista katettavat hallintomäärärahat YHTEENSÄ || (6) || 0 || 0 || 0 || 0 || 0 || 0 || 0 || 0 
 || Monivuotisen rahoituskehyksen OTSAKKEESEEN 1 kuuluvat määrärahat YHTEENSÄ || Sitoumukset || = 4 + 6 || 19,675 || 20,600 || 21,600 || 22,800 || 24,675 || 25,050 || 26,100 || 160,500 
 || Maksut || = 5 + 6 || 19,926 || 22,239 || 23,318 || 20,245 || 23,268 || 23,833 || 25,175 || 158,004 
 Monivuotisen rahoituskehyksen otsake: || 5 || ”Hallintomenot” 
milj. euroa (kolmen desimaalin tarkkuudella)
   ||   ||   || 2014 || 2015 || 2016 || 2017 || 2018 || 2019 || 2020 || YHTEENSÄ 
 PO: MOVE || 
  Henkilöresurssit || 0 || 0 || 0 || 0 || 0 || 0 || 0 || 0 
  Muut hallintomenot || 0 || 0 || 0 || 0 || 0 || 0 || 0 || 0 
 PO MOVE YHTEENSÄ || Määrärahat || 0 || 0 || 0 || 0 || 0 || 0 || 0 || 0 
 Monivuotisen rahoituskehyksen OTSAKKEESEEN 5 kuuluvat määrärahat YHTEENSÄ || (Sitoumukset yhteensä = maksut yhteensä) || 0 || 0 || 0 || 0 || 0 || 0 || 0 || 0 
milj. euroa (kolmen desimaalin tarkkuudella)
   ||   ||   || 2014 || 2015 || 2016 || 2017 || 2018 || 2019 || 2020 || YHTEENSÄ 
 Monivuotisen rahoituskehyksen OTSAKKEESEEN 1–5 kuuluvat määrärahat YHTEENSÄ || Sitoumukset || 19,675 || 20,600 || 21,600 || 22,800 || 24,675 || 25,050 || 26,100 || 160,500 
 Maksut || 19,926 || 22,239 || 23,318 || 20,245 || 23,268 || 23,833 || 25,175 || 158,004 
3.2.2.     Arvioidut vaikutukset
toimintamäärärahoihin 
–     
¨  Ehdotus/aloite ei edellytä toimintamäärärahoja. 
–     
x Ehdotus/aloite edellyttää toimintamäärärahoja seuraavasti:
Maksusitoumusmäärärahat, milj. euroa (kolmen desimaalin
tarkkuudella)
 Tavoitteet ja tuotokset   ò ||   ||   || 2014 || 2015 || 2016 || 2017 || 2018 || 2019 || 2020 || YHTEENSÄ 
 TUOTOKSET 
 Tyyppi || Keskimääräiset kustannukset || Tuotosten lukumäärä || Kus-tannus || Tuotosten lukumäärä || Kus-tannus || Tuotosten lukumäärä || Kus-tannus || Tuotosten lukumäärä || Kus-tannus || Tuotosten lukumäärä || Kus-tannus || Tuotosten lukumäärä || Kus-tannus || Tuotosten lukumäärä || Kus-tannus || Lukumäärä yhteensä || Kustannukset yhteensä 
 Liikenneturvallisuuden parantaminen ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 Torjunta-alusten verkosto[32]   || Yhtäaikaiseen mobilisointiin käytettävissä olevien alusten lukumäärä || Noin 0,95 milj. euroa/alus/vuosi || 19 || 15,620 || 19 || 16,150 || 19 || 17,100 || 19 || 17,600 || 19 || 19,975 || 19 || 20,000 || 19 || 21,000 || 19 || 127,445 
 CleanSeaNet || Prosessoitujen satelliittikuvien lukumäärä vuodessa || Noin 2,05 euroa/satelliittikuva || 2000 || 3,605 || 2000 || 3,850 || 2000 || 3,900 || 2000 || 4,550 || 2000 || 4,050 || 2000 || 4,350 || 2000 || 4,400 || 14,000 || 28,705 
 Yhteistyö ja koordinointi/informaatio || Jäsenvaltioiden kanssa toteutettavat toimet, kuten koulutus ja tutkimukset || Ei voida ilmaista määrällisesti || Ei ole || 0,450 || Ei ole || 0,600 || Ei ole || 0,600 || Ei ole || 0,650 || Ei ole || 0,650 || Ei ole || 0,700 || Ei ole || 0,700 || Ei ole || 4,350 
 KUSTANNUKSET YHTEENSÄ ||   || 19,675 ||   || 20,600 ||   || 21,600 ||   || 22,800 ||   || 24,675 ||   || 25,050 ||   || 26,100 ||   || 160,500 
3.2.3.     Arvioidut vaikutukset
hallintomäärärahoihin
3.2.3.1.  Yhteenveto 
–     
x Ehdotus/aloite ei edellytä hallintomäärärahoja. 
–     
o  Ehdotus/aloite edellyttää hallintomäärärahoja seuraavasti:
milj. euroa (kolmen
desimaalin tarkkuudella)
   || 2014 || 2015 || 2016 || 2017 || 2018 || 2019 || 2020 || YHTEENSÄ 
 Monivuotisen rahoituskehyksen OTSAKE 5 ||   ||   ||   ||   ||   ||   ||   ||   
 Henkilöresurssit || 0 || 0 || 0 || 0 || 0 || 0 || 0 || 0 
 Muut hallintomenot || 0 || 0 || 0 || 0 || 0 || 0 || 0 || 0 
 Monivuotisen rahoituskehyksen OTSAKE 5, välisumma || 0 || 0 || 0 || 0 || 0 || 0 || 0 || 0 
 YHTEENSÄ || 0 || 0 || 0 || 0 || 0 || 0 || 0 || 0 
3.2.3.2.   Henkilöresurssien
arvioitu tarve 
–     
x Ehdotus/aloite ei edellytä henkilöresursseja. 
–     
o  Ehdotus/aloite edellyttää henkilöresursseja seuraavasti:
3.2.4.     Yhteensopivuus nykyisen
monivuotisen rahoituskehyksen kanssa 
–     
o  Ehdotus/aloite on nykyisen monivuotisen rahoituskehyksen mukainen.
–     
¨  Ehdotus/aloite edellyttää rahoituskehyksen asianomaisen otsakkeen
rahoitussuunnitelman muuttamista.
Selvitys rahoitussuunnitelmaan tarvittavista
muutoksista, mainittava myös kyseeseen tulevat budjettikohdat ja määrät
Ehdotus koskee vuosien 2014–2020 monivuotista
rahoituskehystä.
–     
¨  Ehdotus/aloite edellyttää joustovälineen varojen käyttöön ottamista
tai monivuotisen rahoituskehyksen tarkistamista[33].
Selvitys tarvittavista toimenpiteistä, mainittava myös
kyseeseen tulevat rahoituskehyksen otsakkeet, budjettikohdat ja määrät
3.2.5.     Ulkopuolisten tahojen
osallistuminen rahoitukseen 
–     
Ehdotuksen/aloitteen rahoittamiseen osallistuu
ulkopuolisia tahoja seuraavasti (arvio):
määrärahat, milj. euroa (kolmen desimaalin
tarkkuudella)
   || 2014 || 2015 || 2016 || 2017 || 2018 || 2019 || 2020 || Yhteensä 
 EFTA-rahoitus Norjalta ja Islannilta 2 prosenttia talousarviosta || 0,472 || 0,407 || 0,466 || 0,407 || 0,481 || 0,481 || 0,496 || 3,210 
 Yhteisrahoituksella katettavat määrärahat YHTEENSÄ || 20,147 || 21,007 || 22,066 || 23,207 || 25,156 || 25,531 || 26,596 || 163,710 
3.3.        Arvioidut vaikutukset
tuloihin 
–     
Ehdotuksella/aloitteella ei ole vaikutuksia
tuloihin.
[1]               Euroopan parlamentin ja neuvoston asetus (EY) N:o
1406/2002, annettu 27 päivänä kesäkuuta 2002, Euroopan meriturvallisuusviraston
perustamisesta (EUVL L 208, 5.8.2002, s. 1).
[2]               Euroopan parlamentin ja neuvoston asetus (EY) N:o
724/2004, annettu 31 päivänä maaliskuuta 2004 (EUVL L 129, 31.4.2004, s. 1).
[3]               Euroopan parlamentin ja neuvoston asetus (EY) N:o
2038/2006, annettu 18 päivänä joulukuuta 2006, Euroopan
meriturvallisuusviraston toiminnan monivuotisesta rahoituksesta alusten
aiheuttaman pilaantumisen torjunnan alalla ja asetuksen (EY) N:o 1406/2002
muuttamisesta (EUVL L 394, 30.12.2006, s. 1, ks. myös oikaisu (EUVL L 30,
3.2.2007, s. 12).
[4]               Eurooppa 2020 -strategiaa tukevat tiedonannot
KOM(2011)500 ja KOM(2011)398, jotka molemmat on annettu 29 päivänä kesäkuuta
2011.
[5]               Molemmat toimintasuunnitelmat ovat EMSA:n
verkkosivustolla               
http://www.emsa.europa.eu/opr-documents/action-plans.html

[6]               Asiakirja on saatavilla EMSAn verkkosivustolla           
http://www.emsa.europa.eu/documents/item/145-emsa-5-year-strategy.html

[7]               KOM(2010) 611, 28.10.2010.
[8]               Euroopan parlamentin ja neuvoston asetus (EU) N:o
100/2013, annettu 15 päivänä tammikuuta 2013, Euroopan meriturvallisuusviraston
perustamisesta annetun asetuksen (EY) N:o 1406/2002 muuttamisesta (EUVL L 39,
9.2.2013, s. 30).
[9]               Euroopan parlamentin ja neuvoston direktiivi 2005/35/EY,
annettu 7 päivänä syyskuuta 2005, alusten aiheuttamasta ympäristön
pilaantumisesta ja säännösten rikkomisista määrättävistä seuraamuksista (EUVL L
255, 30.9.2005, s. 11).
[10]             Neuvoston päätös 2007/779/EY, annettu 8 päivänä
marraskuuta 2007, yhteisön pelastuspalvelumekanismin perustamisesta (EUVL L
314, 1.12.2007, s. 9).
[11]             KOM(2011) 286, 23.5.2011.
[12]             EMSAn aineisto on saatavilla verkkosivustolla http://www.emsa.europa.eu/opr-documents/item/617-multi-annual-funding-mid-term-report-emsas-contribution.html 
[13]             EUVL C… , …, s…
[14]             EUVL C… , …, s…
[15]             EUVL C… , …, s…
[16]             EYVL L 208, 5.8.2002, s. 1.
[17]             EUVL L 129, 31.4.2004, s. 1.
[18]             EUVL L 39, 92. 2013, s.30x.
[19]             EUVL L 394, 30.12.2006, s. 1.
[20]             EUVL L 314, 1.12.2007, s. 9.
[21]             EYVL L 312, 23.12.1995, s. 1.
[22]             EYVL L 292, 15.11.1996, s. 2.
[23]             EYVL L 136, 31.5.1999, s. 1.
[24]             ABM: toimintoperusteinen johtaminen; ABB:
toimintoperusteinen budjetointi.
[25]             Sellaisina kuin nämä määritellään varainhoitoasetuksen
49 artiklan 6 kohdan a ja b alakohdassa.
[26]             Kuvaukset eri hallinnointitavoista ja viittaukset
varainhoitoasetukseen ovat saatavilla budjettipääosaston verkkosivuilla
osoitteessa http://www.cc.cec/budg/man/budgmanag/budgmanag_en.html
[27]             Sellaisina kuin nämä määritellään varainhoitoasetuksen
185 artiklassa.
[28]             JM = jaksotetut määrärahat; EI-JM = jaksottamattomat
määrärahat.
[29]             EFTA: Euroopan vapaakauppaliitto. 
[30]             Ehdokasmaat ja soveltuvin osin Länsi-Balkanin mahdolliset
ehdokasmaat.
[31]             Tekninen ja/tai hallinnollinen apu sekä EU:n ohjelmien
ja/tai toimien toteuttamiseen liittyvät tukimenot (entiset BA-budjettikohdat),
epäsuora ja suora tutkimustoiminta.
[32]             Tähän sisältyvät merellä suoritettaville operaatioille
varatut määrät sekä 6,02 miljoonaa euroa öljyn- ja kaasunporauslaitteistojen
aiheuttaman meren pilaantumisen torjuntaa varten.
[33]             Ks. toimielinten sopimuksen 19 ja 24 kohta.